**DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-111 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ PAKEITIMO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 10 ir 12 straipsnių pakeitimo įstatymu, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo, patvirtinto 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“:
   1. 24 punktą ir jį išdėstyti taip:

„24. Savivaldybės turto perdavimas 6.1 papunktyje išvardintiems subjektams įforminamas turto perdavimo-priėmimo aktu (Aprašo priedas). Savivaldybės turto perdavimo-priėmimo aktą pasirašo turtą perduodančios ir turtą priimančios įstaigos vadovai, ar jų įgalioti asmenys“.

* 1. 25 punktą ir jį išdėstyti taip:

„25. Savivaldybės turto perdavimas kitiems, šio Aprašo 6.1 papunktyje nenurodytiems, juridiniams asmenims, patikėjimo teise gali būti perduodamas pagal paprasta rašytine forma sudaromą turto patikėjimo sutartį, kurios projektui pritarė Savivaldybės taryba. Savivaldybės turto patikėjimo sutartį, pasirašo turtą perduodančios ir turtą priimančios įstaigos vadovai, ar jų įgalioti asmenys“.

* 1. papildyti 44.5. papunkčiu ir jį išdėstyti taip:

„44.5. priimti sprendimą dėl turto vertės padidinimo, kai Aprašo 6.1 papunktyje nurodytų subjektų patikėjimo teise valdomo turto vertė padidėja, atlikus esminį turto pagerinimą“.

1. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-111 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Pakeisti ir papildyti Rokiškio rajono savivaldybės tarybos 2021 m. balandžio 30 d. sprendimu Nr. TS-111 patvirtintą Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 10 ir 12 straipsnių pakeitimo Įstatymas.

**Sprendimo projekto esmė.**

Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas buvo patvirtintas 2021 m. balandžio 30 d. tarybos sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

Nuo 2022-07-15 įsigaliojo Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 10 ir 12 straipsnių pakeitimo įstatymas. Atsižvelgiant į įstatymo pasikeitimus (turtas perduodamas ne pasirašant notarinės formos sutartį, o pagal paprasta rašytine forma sudaromą turto patikėjimo sutartį), bei praktinius pastebėjimus taikant tvarkos aprašą (atsisakoma 20 darbo dienų termino, nuo Savivaldybės tarybos sprendimo priėmimo, per kurį pasirašomas turto perdavimo–priėmimo aktas ar sutartis; nelieka prievolės turto perdavimo–priėmimo aktą ar sutartį pasirašyti 2 egzemplioriais, dokumentai gali būti pasirašyti 1 egzemplioriumi, šalims pasirašant elektroniniais parašais; atlikus esminį turto pagerinimą - suteikiama teisė administracijos direktoriui priimti sprendimą dėl turto vertės padidinimo), šiuo sprendimo projektu siūloma iš dalies pakeisti ir papildyti Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašą.

**Laukiami rezultatai.**

Bus vykdomos teisės aktuose nustatytos nuostatos.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |